by Kameah Pearl
Bayat panagdakkelko diak pulos ninamnama
A makasarakak napudno a pagayam a kas kenka
Sumangbay man adu a pannubok sarangatenta latta
Ania man a problema solbarenta amin ida.
Pagayam nga inpategko nasursurok ngem kabsat
Kadduak a nangbukel naidumduma nga arapaap
Arapaap a simple ken nalaka a matayab
Ta kas kababa ta maabot ni pugo a tumatayab.
Ngem saan a natungpal dagidi nga arapaap
Gapu ni pagayam napanen iti sabali a biag
Diak pulos ninamnama a kastoy ti pagtungpalanna
Inbatinakon ni pagayam nga agmaymaysa.
Saanko pulos a malipatan ti patpatgek a pagayam
Kanayonka latta a laglagipen uray addan sabali pagarian
Agyamanak imbatim a pakalaglagipan
Adu a pammagbaga, ragsak wenno liday.
ces_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn